
​​​
ថ្ងៃ                   ​​   ខែជេស្ជ ឆ្នាំថោះ បញ្ចស័ក ព.ស.២៥៦៧
   រាជធានីភ្នំពេញ ថ្ងៃទី         ​ខែ           ឆ្នាំ២០២៣
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែឧសភា ឆ្នាំ២០២៣។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុ​ស្ស​ និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

  
        ករណីការនាំចេញដោយមិនស្របច្បាប់សម្រាប់នាំឆ្លងដែន ជនសង្ស័យបានឃោសនាបោកបញ្ឆោតជនរងគ្រោះមកពីខេត្តផ្សេងៗគ្នាចំនួន១២៤នាក់(ស្រី៣៩នាក់) ថាទៅធ្វើការនៅប្រទេសកូរ៉េបានប្រាក់ឈ្នួលខ្ពស់    ជនសង្ស័យ​​​តម្រូវឲ្យជនរងគ្រោះបង់ប្រាក់មុនចំនួន៦០០-៧០០ដុល្លារអាមេរិកក្នុងម្នាក់ៗ ធានាជូនដល់ប្រទេសគោលដៅ​​​ តែដល់ថ្ងៃចេញដំណើរ​​​​​​ជនសង្ស័យពន្យាពេលរហូតធ្វើឲ្យជនរងគ្រោះសង្ស័យ ក៏ប្ដឹងសមត្ថកិច្ចចាប់ឃាត់ខ្លួនកសាងសំណុំរឿងបញ្ជូនទៅសាលា​​​ដំបូងរាជធានីភ្នំពេញដើម្បីផ្ដន្ទាទោសតាមច្បាប់ ។

      ករណីសញ្ចារកម្ម  ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវាផ្លូវភេទតម្លៃពី៥០-៥០០ដុល្លារអាមេរិក ដោយជនសង្ស័យយកកម្រៃ៥-១០ដុល្លារអាមេរិក ក្នុងការរួមភេទមួយលើកៗ។ ករណីខាងលើនេះត្រូវបានសមត្ថកិច្ចបង្ក្រាបចាប់ឃាត់ខ្លួនបញ្ជូនទៅសាលាដំបូងខេត្តកំពង់ស្ពឺ និងខេត្តកំពង់ធំ ដើ​ម្បីផ្ដន្ទាទោសតាមច្បាប់ ។


ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យស្គាល់គ្នាតាមរយៈប្រព័ន្ធបណ្ដាញសង្គម(Facebook.Telegram) ជាសង្សារ និងជាអ្នកស្តាល់គ្នា ជនសង្ស័យទាំងអស់ខាងលើ​បានឆាត​និយាយលួងលោម​បោកបញ្ឆោតដើម្បីធ្វើជាគូអនាគត និងបានណាត់ជួបគ្នារួចហើយក៏បានធ្វើសកម្មភាពរួមភេទបានសម្រេច   ជា​​​ច្រើនលើក ករណីទាំងអស់ខាងលើនេះឪពុក-ម្តាយជនរងគ្រោះដឹង ក៏បានប្តឹងសមត្ថកិច្ចឃាត់ខ្លួន កសាងសំណុំរឿង​បញ្ជូនទៅសាលាដំបូងរាជធានី-ខេត្តដើម្បីផ្ដន្ទាទោស​តាមច្បាប់។         
ករណីរូបភាពនិងសម្ភារៈអាសអាភាស ជនសង្ស័យជាសង្សារនិងជនរងគ្រោះ ជនសង្ស័យបានបង្ហោះរូបភាពអាក្រាតកាយពេលរួមភេទតាមប្រព័ន្ធបណ្តាញសង្គមហ្វេសប៊ុក (Facebook)  ក៏ដឹងដល់ជនរងគ្រោះបានប្ដឹងសមត្ថកិច្ចឃាត់ខ្លួន កសាងសំណុំរឿងបញ្ជូនទៅសាលាដំបូងខេត្តបាត់ដំបង ដើម្បីផ្ដន្ទាទោស​តាមច្បាប់។
ករណីចែកចាយរូបភាពនឹងសម្ភារៈអាសអាភាសនៃកុមារ ជនសង្ស័យស្គាល់ជនរងគ្រោះតាមប្រព័ន្ធបណ្តាញសង្គមហ្វេសប៊ុក (Facebook) បានណាត់ជួបគ្នាលួងលោមរួមភេទ និងថតរូបទុកផ្ញើឲ្យសាម៉ីខ្លួនមើលដើម្បីគំរាមទារប្រាក់ពី៣០,០០០-១០០,០០០រៀល ដឹងដល់ឪពុក-ម្ដាយជនរងគ្រោះ ក៏បានប្ដឹងសមត្ថកិច្ចឃាត់ខ្លួនបញ្ចូនទៅសាលាដំបូងខេត្តកណ្តាលចាត់ការតាមផ្លូវច្បាប់។

ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ជនសង្ស័យជាឪពុកបង្កើត ជាបងថ្លៃជីដូនមួយ និងជាអ្នកស្គាល់គ្នា បានលួងលោមធ្វើសកម្មភាពចាប់អោបថើប និងលូកស្ទាបប្រដាប់ភេទជនរងគ្រោះ។ ករណីខាងលើពេលដឹងដល់​​ឪពុក-ម្ដាយជនរងគ្រោះ  ក៏បានប្តឹងសម​ត្ថកិច្ចចាប់ឃាត់ខ្លួនកសាងសំណុំរឿងបញ្ជូនទៅសាលាដំបូង​​​ខេត្តបាត់ដំបង, មណ្គលគីរី, និងខេត្តព្រះវិហារ ​ដើម្បីផ្ដន្ទាទោសតាមច្បាប់។
II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស   និងអំពើធ្វើអាជីវកម្មផ្លូវភេទ  និងអប់​រំពលករ 
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤  បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរមនុស្ស            និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន ប្រជាពលរដ្ឋ ​និងសិស្សានុសិស្សចំនួន៤៩លើក មនុស្ស​​ចំនួន​៧,១៧៥នាក់ (ស្រី៤,០៧២នាក់)ក្នុងនោះមាន៖ 
-ខេត្តក្រចេះបានចំនួន០៩លើក​ មនុស្ស៣៥៥នាក់ (ស្រី​២៣០​​​​​នាក់)
-ខេត្តសៀមរាបបានចំនួន០៤លើក​ មនុស្ស​១០៩​នា​ក់​(ស្រី​០៧​​​​​នាក់)​
-ខេត្តស្វាយរៀងបានចំនួន០៣លើក មនុស្ស៤៦នាក់​ (ស្រី៣០នាក់) 
-ខេត្តកែបបានចំនួន៣៣លើក មនុស្ស៦,៦៦៥នាក់ (ស្រី ៣​​​,៨០​​​​៥នាក់)
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានចុះល្បាតឃ្លាំមើលគោលដៅសង្ស័យប្រព្រឹត្ត​​បទល្មើស​​​បានចំនួន២៥លើ​​​​​​​ក ក្នុងនោះខេត្តបាត់ដំបង១៨លើក ក្រចេះ០១លើក ព្រះវិហារ​០៤​លើ​ក និងខេត្ត​តាកែវ​​​​​​​០២លើក។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាខារ៉ាអូខេបានចំនួន​៣៤គោ​ល​​​​​​​​​​ដៅ មនុស្ស​ចំនួន​៣៣៧នា​​​ក់ (ស្រី​​​២៤៧នា​​​ក់)ក្នុងនោះមាន៖


- ខេត្តក្រចេះ១៥គោ​ល​​​​​​​​​​ដៅ មនុស្ស១៥៥នាក់ (ស្រី៩០នាក់)


-ខេត្តសៀមរាប០៥​គោ​​​​ល​​​​​​​​​​ដៅ មនុស្ស​​​​៣៥នាក់ (ស្រី) 

-ខេត្តខេត្តកែប១៤គោ​ល​​​​​​​​​​ដៅ មនុស្ស​​​១៤៧នាក់ (ស្រី១២២នាក់) 


    ៤-ការចុះធ្វើវេទិការសាធារណៈភូមិឃុំ សង្កាត់មានសុវត្ថិភាព៖


កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានចូលរួមធ្វើវេទិការសាធារណៈភូមិឃុំសង្កាត់​​​​មានសុវត្ថិភាពបាន​​​​ចំនួន​៥១៥​លើ​ក​​​​​ អ្នកចូលរួមចំនួន​១៥,៤១១នាក់ (ស្រី៨,៧១៤នាក់) ក្នុងនោះមាន៖
-ខេត្តមណ្ឌលគីរី១២២លើក ​អ្នកចូល​រួម​ចំនួន​​​​​២,០៩៦នាក់ (ស្រី៩៣២នាក់)
 -ខេត្តសៀមរាប៣៣៩​លើក អ្នកចូលរួមចំនួន​​​​១០,៨៣៩នាក់ (ស្រី៦,៣២២នាក់) 
-ខេត្តកែប​​​​​៥៤លើក អ្នកចូលរួមចំនួន​​​២,៤៧៦នាក់ (ស្រី១,៤៦០នាក់) 
៥-ការងារទទួលពលរដ្ឋខ្មែរពីអាជ្ញាធរបរទេស ៖
 កលាំងជំនាញ នៃស្នងការដ្ឋាននគរបាលខេត្តស្វាយរៀង បានទទួលពលរដ្ឋខ្មែរពីសមត្ថកិច្ចវៀតណាម​​ចំនួន០១លើកមាន០៨គ្រួសារ មនុស្សចំនួន១៩នាក់​​(ស្រី១១នាក់) អនីតិជន១៦នាក់(ស្រី០៥នាក់) 
៦-ការងារទប់ស្កាត់ពលរដ្ឋឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖


កម្លាំងជំនាញ នៃស្នងការដ្ឋាននគរបាលខេត្តបន្ទាយមានជ័យបានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃដោយខុសច្បាប់បាន​ចំនួន០១លើកមនុស្សចំនួន១៣២នាក់​​(ស្រី៥១នាក់)        អនីតិជន​១៦នាក់ ។ បានសាក​សួរព័ត៌មាន ដើម្បីស្វែងរកមេខ្យល់ និងបាន​​ធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។

III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
 ក-ក្នុងខែឧសភា ឆ្នាំ២០២៣នេះ កម្លាំងជំនាញបានសម្ភាសន៍ពលរដ្ឋខ្មែរ  និងជនបរទេសដែលបាន​ដាក់​​​​ពាក្យ​សុំចុះ​ឈ្មោះរៀបអាពាហ៍ពិពាហ៍ចំនួន១៤១នាក់(ស្រី១៤នាក់) មាន១៣សញ្ជាតិ រួមមាន៖ កូរ៉េខាងត្បូង៣០នាក់​​(ស្រី០៧នាក់) អាមេរិក២៧​នា​​​ក់​​​(ស្រី​០​​​​​​​៦​​​​​​​​​​នាក់) ចិន៦៣នាក់​ ជប៉ុន០២នាក់ បារាំង​​០៦​​​​​​នាក់ កាណាដា០៤​​​​​​នាក់​(ស្រី០១នាក់) ទួគី០១​នា​ក់ ម៉ាឡេស៊ី០២​នាក់ ហ្វីលីពីន០២នាក់ អូស្រ្តាលី០១នាក់ អាល្លឺម៉ង់០១នាក់ ថៃ០១នាក់ ឥណ្ឌា០១នាក់  និងវាយតម្លៃ​បញ្ជូន​ឲ្យ​ក្រុម​ការងារច្រកចេញ-ចូលតែមួយចំនួន១១៩​នាក់ ​(ស្រី១​៨នា​ក់​)។
-បានប្រមូលព័ត៌មានពីសុខទុក្ខនារីខ្មែរដែលរៀបការ ទៅរស់នៅ​​​ប្រទេសកូរ៉េខាងត្បូងតាមរយៈ​ការទំនាក់​ទំនង​តាម​​ទូរស័ព្ទ​ចំនួន​​​​​០២​​នា​ក់(ស្រី) មានសេចក្តីសុខសប្បាយជាធម្មតា​ ។


ខ-បានសម្ភាសន៍ជនរងគ្រោះដែលវិលត្រឡប់មកពីប្រទេសចិនចំនួន២១នាក់-ស្រី ជាលទ្ធផលៈ 


    -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន១៩នាក់


    -ស្នាក់នៅដោយខុសច្បាប់ចំនួន០២នាក់់។ ជនរងគ្រោះខាងលើទៅតាមរយៈមេខ្យល់​ផ្សេងៗគ្នា​​​​មិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។
       
គ-ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ ទាក់ទង និងត្រឡប់មកវិញដោយខ្លួនឯង រួមមានៈ
          ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាន​នគរ​​​​​​​​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២២១,៩៥៤នាក់(ស្រី៩៩,៦៨៩នាក់)អនីតិជន៣,៦៦៦នាក់(ស្រី១,២​៩២​​​​​នាក់) ។

+ ស្របច្បាប់១៦៨,៧១១នាក់ (ស្រី៧៦,៩៤៤នាក់) អនីតិជន៤០៤នាក់ ​(ស្រី១១៥នា​​​ក់)។

+ មិនស្របច្បាប់​៥២,៥៧១នាក់(ស្រី២២,៤៤៩នាក់)អនីតិជន៣,១៥៧​​នាក់​​(ស្រី​១,១៤៨នាក់)។

+ ដាច់ការទាក់ទង៦៧២នាក់(ស្រី២៩៦នាក់)អនីតិជន១០៥នាក់​​(ស្រី២៩នាក់)។

ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និង​មិន​ស្រប​ច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន១២៤,១៤៦នាក់(ស្រី៥៨,៥៤៤នាក់)  អនីតិជនចំនួន៤៦២នាក់(ស្រី១៧៣នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  ស្នងការដ្ឋាននគរបាលរាជធានី-ខេត្ត និងកងរាជអាវុធហត្ថលើផ្ទៃប្រទេស ខិត​​ខំប្រមូលព័ត៌មានស្រាវជ្រាវបង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន១៨ករណី​/០៦ករ​ណី​​​​​(បើប្រៀប​ធៀបខែមេសា) កើន១២ករណី ស្មើនឹង២០០% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​    ចំនួន២០​​​​នាក់(ស្រី០៣នាក់) ក្នុងនោះជនសង្ស័យជាអនីតិជន០៣នាក់ សង្គ្រោះ​​​​​ជន​រង​គ្រោះ​បានចំនួន៥១នាក់ ​អាយុក្រោម១៥ឆ្នាំ១៣នាក់,​អាយុ១៥-១៧ឆ្នាំ០៨នាក់ និងអាយុ១៨ឆ្នាំឡើង៣០នាក់ (ប្រគល់ឲ្យមន្ទីរសង្គមកិច្ចចំនួន២៩​នាក់ និងប្រគល់​​ឲ្យគ្រួសារចំនួ២២នាក់)។
ក-អំពើជួញដូរមនុស្ស
                   សរុបចំនួន០១ករណី/០០ករណី   កើន០១ករណី  ជនសង្ស័យចំនួន០១នាក់ សង្គ្រោះ​​ជន​រង​​គ្រោះ​​ចំនួន០៧​​​​នាក់ អាយុ១៨ឆ្នាំឡើង ​(ប្រគល់​​ឲ្យគ្រួសារ)។ 

 ការនាំយកចេញដោយមិនស្របច្បាប់សម្រាប់នាំឆ្លងដែន ០១ករណី ជនសង្ស័យ០១នាក់
       

ខ- អំពើធ្វើអាជីវកម្មផ្លូវភេទ​
  
សរុបចំនួន១៧ករណី/០៦ករណី កើន១១ករណី  ជនសង្ស័យចំនួន១៩នាក់ (ស្រី០៣នាក់)    ក្នុង​នោះ​​ជនសង្ស័យ​​​ជាអនីតិជនចំនួន០៣នាក់ សង្គ្រោះ​​ជន​រង​​គ្រោះ​​ចំនួន៤៤នាក់ អាយុក្រោម​​​១៥ឆ្នាំចំនួន១៣នាក់        អាយុ​​​១៥​​​-១៧ឆ្នាំចំនួន០៨​​​នា​ក់ និងអាយុ១៨ឆ្នាំឡើងចំនួន២៣នាក់ (ប្រគល់ឲ្យមន្ទីរសង្គមកិច្ចចំនួន២៩​នាក់    និងប្រគល់​​ឲ្យគ្រួសារចំនួ១៥នាក់)។
                                -សញ្ចារកម្ម០២ករណី ជនសង្ស័យ០៤នាក់ (ស្រី០៣នាក់)
                   -រូបភាព និងសម្ភារៈអាសអាភាស ០១ករណី ជនសង្ស័យ០១នាក់
                                 -រូបភាព និងសម្ភារៈអាសអាភាសនៃកុមារ ០១ករណី ជនសង្ស័យ០១នាក់                                                                                              

-អំពើរួមភេទជាមួយអនីតិជនអាយុក្រោម១៥ឆ្នាំ ០៩ករណី ជនសង្ស័យ០៩នាក់ (អនី​តិ​​​​​​ជន០៣នាក់)

-អំពើអាសប្រឆាំងនឹងអនីតិជនអាយុក្រោម១៥ឆ្នាំ ០៤ករណី ជនសង្ស័យ០៤នាក់                                                                              
IV​-សន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការបង្កាទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន អង្គភាពពាក់ព័ន្ធនិងអង្គការជាតិ អន្តរជាតិជាដៃគូ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -កិច្ចសហការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់។

        -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។

      -​​ជនរងគ្រោះភាគច្រើនមិនស្គាល់អត្តសញ្ញាណជនសង្ស័យ។
V​-ទិសដៅអនុវត្តបន្ត
          ១-បង្កើនការអនុវត្តន៍វិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិនស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល   ព័ត៌​​​មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀប​​កា​ររួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់និងក្រសួងស្ថាប័ន អង្គភាពពាក់ព័ន្ធជួយសង្គ្រោះជនរងគ្រោះឲ្យ​បា​​​​ន​​ទាន់ពេលវេលាព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុ​​ជា ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តន៍ដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA   និង​​​សមត្ថកិច្ចដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM Pla​n International, Chab Dai, Child Fund, CPU, DR និងគំរោង ASEAN .ACT ព្រម​ទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និង​​​អំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការ  ជួ​ញ​​​​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 


​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





     ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

